Աքիլլաս

Աքիլլես (), Եգիպտոսի փարավոն Պտղոմեոս XIII Թեոս Ֆիլոպատորի խնամակալներից մեկը և փարավոնի զորքերի հրամանատարը, երբ մ․թ․ա․ 48 թվականին Պոմպեոսը ափ իջավ Եգիպտոսում։ Ըստ Կեսարի նկարագրության՝ նա արտակարգ քաջ մարդ էր, և հենց նա ու Լուցիոս Սեպտիմիոսն են սպանել Պոմպեոսին։ Դա տեղի է ունեցել ներքինի Պոտինի և Թեոդոտ Քիոսցու առաջարկությամբ։

Աքիլլեսը հետագայում միանում է Պոտինին և սկսում նրա հետ միասին դիմադրություն ցույց տալ Կեսարին։ Նրա հրամանատարությանն է հանձնվում Պոտինի ամբողջ բանակը՝ թվով 20 հազար հետևակ և 2 հազար հեծյալ։ Կեսարը, որը գտնվում էր Ալեքսանդրիայում, չուներ բավարար զորքեր, որպեսզի դուրս գար նրա դեմ բացահայտ առճակատման, ինչի պատճառով էլ դեսպաններ է ուղարկում նրա մոտ և փորձում խնդիրը բանակցություններով լուծել։ Այնուամենայիվ, Աքիլլեսը սպանում է ուղարկված դեսպաններին՝ հօդս ցնդեցնելով հաշտության ցանկացած հույս։ Հետո նա երթով մտնում է Ալեքսանդրիա և գրավում քաղաքի մեծ մասը (Ալեքսանդրիայի պաշարում)։ Միևնույն ժամանակ Արսինոյան՝ Պտղոմեոսի կրտսեր քույրը, փախչում է Կեսարի մոտից և միանում Աքիլլեսին։ Այնուամենայնիվ, նրանց միջև անհամաձայնություն և վեճ է առաջանում, ինչի արդյունքում Արսինոյայի հրամանով Հանիմեդը մահապատժի է ենթարկում Աքիլլեսին, ինչից հետո վերջինս նրա փոխարեն նշանավում է զորքերի հրամանատար։

Ծանոթագրություններ 

Հին եգիպտացիներ
Մահապատժի ենթարկված անձինք
Աֆրիկացի ռազմական գործիչներ
Մ․թ․ա․ 47 մահեր
Պտղոմեոսյան հրամանատարներ